ΟΔΗΓΙΑ ΤΟΥ ΣΥΜΒΟΥΛΙΟΥ

της 4ης Μαΐου 1976

περί ενδεκάτης τροποποιήσεως της οδηγίας 64/54/ΕΟΚ « περί προσεγγίσεως των νομοθεσιών των Κρατών μελών σχετικά με τα συντηρητικά που επιτρέπεται να χρησιμοποιούνται στα τρόφιμα »

( 76/462/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,

Έχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος , και ιδίως το άρθρο 100 ,

την πρόταση της Επιτροπής ,

τη γνώμη της Συνελεύσεως (1) ,

τη γνώμη της Οικονομικής και Κοινωνικής Επιτροπής (2) ,

Εκτιμώντας :

ότι η οδηγία 64/54/ΕΟΚ του Συμβουλίου της 5ης Νοεμβρίου 1963 περί προσεγγίσεως των νομοθεσιών των Κρατών μελών σχετικά με τα συντηρητικά που επιτρέπεται να χρησιμοποιούνται στα τρόφιμα (3) , όπως τροποποιήθηκε τελευταία από την οδηγία 74/394/ΕΟΚ (4) , επιτρέπει τη χρησιμοποίηση του συντηρητικού p-υδροξυβενζοϊκού μεθυλεστέρα ( Ε 218 ) , αλλά όχι του μετά νατρίου παραγώγου του .

ότι η προαναφερθείσα οδηγία επιτρέπει επίσης τη χρησιμοποίηση του νιτρώδους νατρίου ( Ε 250 ) και του προπιονικού νατρίου ( Ε 281 ) ως ουσιών που έχουν δευτερεύον αποτέλεσμα συντηρήσεως , αλλά όχι τη χρήση του νιτρώδους καλίου ούτε του προπιονικού καλίου .

ότι απεδείχθη , από τεχνολογικής απόψεως σε κοινοτικό επίπεδο , ότι το μετά νατρίου παράγωγο του p-υδροξυβενζοϊκού μεθυλεστέρα , το νιτρώδες κάλιο και το προπιονικό κάλιο μπορούν να χρησιμοποιηθούν επωφελώς για να αντικαταστήσουν , εν όλω ή εν μέρει αντίστοιχα , τον p-υδροξυβενζοϊκό μεθυλεστέρα , το νιτρώδες νάτριο και το προπιονικό νάτριο .

ότι η καταχώρηση των ουσιών αυτών στον κατάλογο των συντηρητικών που επιτρέπεται να χρησιμοποιούνται , δεν δημιουργεί κίνδυνο για τη δημόσια υγεία , λαμβανομένων υπόψη των τοξικολογικών εξετάσεων που έχουν γίνει για το θέμα αυτό .

ότι είναι σκόπιμο να τροποποιηθούν κατ’ ανάλογο τρόπο οι διατάξεις της οδηγίας , οι σχετικές με την παρουσία επικινδύνων από τοξικολογική άποψη στοιχείων ως προσωρινό μέτρο , έως ότου συμπληρωθεί η κοινοτική νομοθεσία η σχετική με τις τοξικές αυτές ουσίες και ότι αρμόζει να εναρμονισθει η οδηγία αυτή με την οδηγία 74/329/ΕΟΚ του Συμβουλίου της 18ης Ιουνίου 1974 περί προσεγγίσεως των νομοθεσιών των Κρατών μελών σχετικά με τους γαλακτωματοποιητές , σταθεροποιητές , πυκνωτικά και πηκτικά μέσα που επιτρέπεται να χρησιμοποιούνται στα τρόφιμα (5) .

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :

Άρθρο 1

Το κείμενο του άρθρου 7 υπό α ) της οδηγίας 64/54/ΕΟΚ αντικαθίσταται με το ακόλουθο κείμενο :

« α ) Στα ακόλουθα γενικά κριτήρια καθαρότητας :

- να μην παρουσιάζουν καμμία επικίνδυνη από τοξικολογική άποψη περιεκτικότητα σε στοιχεία , ιδίως σε βαρέα μέταλλα ,

- να μην περιέχουν αρσενικό περισσότερο από 3 mg/kg και μόλυβδο περισσότερο από 10 mg/kg ,

- να μην περιέχουν , εκτός παρεκκλίσεως που προκύπτει από την καθιέρωση των ειδικών κριτηρίων καθαρότητας που προβλέπονται υπό β ) , χαλκό και ψευδάργυρο , συνολικά , περισσότερο από 50 mg/kg , από τα οποία όμως η περιεκτικότητα σε ψευδάργυρο να μην υπερβαίνει τα 25 mg/kg . »

Άρθρο 2

Το μέρος I του παραρτήματος της οδηγίας 64/54/ΕΟΚ συμπληρώνεται ως εξής :

Αρίθμηση της ΕΟΚ * Ονομασία * Όροι χρήσεως *

Ε 219 * Άλας νατρίου του p-υδροξυβενζοϊκού μεθυλεστέρα * *

Άρθρο 3

Το μέρος II του παραρτήματος της οδηγίας 64/54/ΕΟΚ συμπληρώνεται ως εξής :

Αριθμηση της ΕΟΚ * Ονομασία * Όροι χρήσεως *

Ε 249 * Νιτρώδες κάλιο * Αποκλειστικά σε μίγμα με χλωριούχο νάτριο *

Ε 283 * Προπιονικό κάλιο ( άλας καλίου του προπιονικού οξέος ) * *

Άρθρο 4

1 . Τα Κράτη μέλη θέτουν σε ισχύ τις αναγκαίες νομοθετικές , κανονιστικές και διοικητικές διατάξεις , προκειμένου να συμμορφωθούν με την παρούσα οδηγία το αργότερο δώδεκα μήνες μετά την κοινοποίησή της και ενημερώνουν αμέσως περί τούτου την Επιτροπή .

2 . Εντούτοις , τα Κράτη μέλη μπορούν να θέσουν σε ισχύ την 1η Ιανουαρίου 1979 , το αργότερο , τις διατάξεις του άρθρου 3 που αφορούν το νιτρωδες κάλιο ( Ε 249 ) .

Άρθρο 5

Η παρούσα οδηγία απευθύνεται στα Κράτη μέλη .

Έγινε στις Βρυξέλλες , στις 4 Μαΐου 1976 .

Για το Συμβούλιο

Ο Πρόεδρος

G. THORN

(1) ΕΕ αριθ. A 257 της 10 . 11 . 1975 , σ. 41 .

(2) ΕΕ αριθ. A 35 της 16 . 2 . 1976 , σ. 25 .

(3) ΕΕ αριθ. 12 της 27 . 1 . 1964 , σ. 161/64 .

(4) ΕΕ αριθ. N 208 της 30 . 7 . 1974 , σ. 25 .

(5) ΕΕ αριθ. N 189 της 12 . 7 . 1974 , σ. 1 .